Hvernig er best að tengja samfélags - og ársskýrslur við heimsmarkmiðin með GRI stöðlum ? Samtök atvinnulífsins efna til dagsnámskeiðs um innleiðingu heimsmarkmiðanna í rekstur fyrirtækja og stofnana . Námskeiðið er haldið í samvinnu við FBRH í London og Navigo í Húsi atvinnulífsins , föstudaginn 21. febrúar 2020 . Námskeiðsgjaldið er um 110 þúsund krónur ( £650 ) . Þeir sem taka þátt í námskeiðinu um notkun GRI staðla 19. - 20. febrúar fá 10% afslátt . Aðildarfyrritæki SA og Festu fá 10% afslátt . Athygli er vakin á því að flest stéttarfélög styrkja þátttöku félagsmanna í námskeiðum sem þessu . GRI staðlarnir eru taldir víðtækustu og nákvæmustu staðla til að mæla og gera grein fyrir efnahagslegum , umhverfislegum og samfélagslegum áhrifum fyrirtækja og stofnana . UN Global Compact og Nasdaq mæla með að nota staðlanna við gerð samfélagsskýrslna . Markmið námskeiðsins er að dýpka skilning þátttakenda á heimsmarkmiðunum . Fjallað verður um hvernig hægt er að aðlaga stefnu fyrirtækja og stofnana með sjálfbærni að leiðarljósi og hvernig heimsmarkmiðin geta verið leiðarljós á þeirri vegferð . Farið er yfir hvernig hægt er að styðjast við GRI staðla í skýrslugjöf um innleiðingu heimsmarkmiðanna og framvindu . Námskeðið er vottað af Global Reporting Initative . Á námskeiðinu munu þátttakendur fá ítarlega fræðslu um : Hvaða áhrif innleiðing heimsmarkmiðanna í stefnu fyrirtækja og stofnana getur haft . Hvað heimsmarkmiðin fela í sér og hvernig þau tengjast sjálfbærni . Farið verður ítarlega yfir tengsl heimsmarkmiðanna við GRI staðlana og um setningu markmiða og mat á árangri . Kynning á GRI og aðferðafræði við skýrslugjöf , hvað verkfærakista GRI hefur upp á að bjóða . Farið verður í fimm praktísk skref GRI við skýrslugjöf . Einnig verður farið yfir raunveruleg dæmi um hvernig nokkur fyrirtæki hafa tekið mið af heimsmarkmiðunum í skýrslugerð . Allir þátttakendur fá viðurkenningu frá the Global Reporting Initiative . FBRH ráðgjafar hafa um árabil veitt ráðgjöf í samfélagsábyrgð og þjálfað starfsfólk fyrirtækja víða um heim í notkun GRI staðla við gerð samfélagsskýrslna . FBRH hafa öðlast vottun Global Reporting Initiative ( GRI ) og einnig viðurkenningu frá Institute of Environmental Management and Assessment ( IEMA ) í Bretlandi .